ddrg/super_eurlex huggingface dataset:
(10)

Denne yderligere forlængelse må ikke underminere Unionens og dens institutioners normale funktion. Den vil endvidere betyde, at Det Forenede Kongerige indtil den nye udtrædelsesdato forbliver en medlemsstat med fuldgyldige rettigheder og forpligtelser i overensstemmelse med artikel 50 i TEU, og at Det Forenede Kongerige har ret til at tilbagekalde sin meddelelse til enhver tid. Hvis Det Forenede Kongerige stadig er en medlemsstat den 23.-26. maj 2019, og hvis det ikke har ratificeret udtrædelsesaftalen senest den 22. maj 2019, vil det være forpligtet til at afholde valg til Europa-Parlamentet i overensstemmelse med EU-retten. Hvis disse valg ikke afholdes i Det Forenede Kongerige, bør forlængelsen ophøre den 31. maj 2019. Det Europæiske Råd noterer sig Det Forenede Kongeriges tilsagn om at handle på en konstruktiv og ansvarlig måde under hele forlængelsen af fristen i overensstemmelse med pligten til loyalt samarbejde og forventer, at Det Forenede Kongerige opfylder dette tilsagn og denne traktatforpligtelse på en måde, der afspejler dets situation som en udtrædende medlemsstat. Med henblik herpå bistår Det Forenede Kongerige Unionen i gennemførelsen af dens opgaver og afholder sig fra at træffe foranstaltninger, der kan bringe virkeliggørelsen af Unionens mål i fare, navnlig når det deltager i Unionens beslutningsprocesser.
(3)

Den 14. september 2012 bemyndigede Rådet Kommissionen til at indlede forhandlinger med De Forenede Mexicanske Stater med henblik på indgåelse af den tredje tillægsprotokol til den globale aftale for at tage hensyn til Republikken Kroatiens tiltrædelse af Den Europæiske Union (»protokollen«). Forhandlingerne blev afsluttet med tilfredsstillende resultat, og protokollen blev undertegnet i overensstemmelse med Rådets afgørelse (EU) 2018/2024 (3) den 27. november 2018.
(2)

Ændring 1 udvider de samarbejdsområder mellem parterne til aftalen mellem Amerikas Forenede Stater og Det Europæiske Fællesskab om regelsamarbejde inden for civil luftfartssikkerhed (»aftalen«), hvor gensidig anerkendelse af godkendelser og konstateringer af overensstemmelse kan anvendes, for at give mulighed for en optimal udnyttelse af ressourcer og tilsvarende omkostningsbesparelser og samtidig opretholde en høj grad af sikkerhed inden for lufttransport.
(1)

Emnet for borgerinitiativet »Afskaf afgiftsfritagelsen for flybrændstof i Europa« er som følger: »Vi opfordrer Kommissionen til at foreslå medlemsstaterne at indføre en afgift på flybrændstof (petroleum). Luftfartssektoren nyder godt af skattefordele, på trods af at den er en af de hurtigst voksende kilder til udledning af drivhusgasser.«
(6)

For så vidt som formålet med nærværende forslag til borgerinitiativ er at udvirke forslag fra Kommissionen til retsakter, hvori strukturfondenes opgaver, hovedmål og indretning fastlægges, og under forudsætning af at de tiltag, der skal finansieres, fører til en styrkelse af Unionens økonomiske, sociale og territoriale samhørighed, falder det ikke åbenbart uden for Kommissionens beføjelse til at fremsætte et forslag til EU-retsakt med henblik på gennemførelsen af traktaterne, jf. forordningens artikel 4, stk. 2, litra b).
(6)

Det er imidlertid en forudsætning for at vedtage en retsakt på grundlag af artikel 215 i traktaten om Den Europæiske Unions funktionsmåde, at der er vedtaget en afgørelse på grundlag af kapitel 2 i afsnit V i traktaten om Den Europæiske Union, som tager sigte på helt eller delvis at afbryde eller indskrænke de økonomiske og finansielle forbindelser med det berørte tredjeland. Kommissionen har ikke beføjelse til at fremsætte forslag til en sådan afgørelse. I mangel af en sådan afgørelse vedtaget i overensstemmelse med kapitel 2 i afsnit V i traktaten om Den Europæiske Union har Kommissionen ikke beføjelse til at fremsætte et forslag til en retsakt til vedtagelse på grundlag af artikel 215 i traktaten om Den Europæiske Unions funktionsmåde.
(2)

Målene for forslaget til borgerinitiativ er som følger: »1. På baggrund af den store diversitet i udbuddet af fødevarer at gøre næringsdeklarationer lettere at læse og forstå, således at fødevarers næringsværdi kan aflæses ved første blik. 2. At fremme folkesundheden ved at tilskynde branchen til at forbedre sammensætningen af produkterne. 3. At harmonisere oplysningerne om næringsindholdet på EU-niveau ved at indføre ét enkelt officielt mærkningssystem og derigennem sætte en stopper for den forvirring, som den overvældende mængde af eksisterende logoer skaber blandt de europæiske forbrugere«.
(1)

Den 14. september 2012 bemyndigede Rådet Kommissionen til på vegne af Unionen, dens medlemsstater og Republikken Kroatien at indlede forhandlinger med henblik på indgåelse af en protokol om ændring af lufttransportaftalen mellem Canada og Det Europæiske Fællesskab og dets medlemsstater (1) for at tage hensyn til Republikken Kroatiens tiltrædelse af Den Europæiske Union (»protokollen«).
(3)

Erfaringerne fra anvendelsen af EU ETS bekræfter, at sektorer og delsektorer er udsat for en risiko for kulstoflækage i forskellig grad, og at gratistildeling har forhindret kulstoflækage. Nogle sektorer og delsektorer må anses for at have en større risiko for kulstoflækage, mens andre er i stand til at overvælte en betydelig del af omkostningerne til kvoter til dækning af deres emissioner i produktpriserne uden at miste markedsandele og kun skal oppebære den resterende del af omkostningerne, således at de har en lille risiko for kulstoflækage. For at imødegå risikoen for kulstoflækage fastsættes det artikel 10b, stk. 5, i direktiv 2003/87/EF, at Kommissionen opstiller en liste over de sektorer og delsektorer, der anses for at være udsat for en risiko for kulstoflækage. Disse sektorer og delsektorer bør gratis tildeles kvoter på 100 % af den mængde, der fastsættes i henhold til artikel 10a i direktiv 2003/87/EF.
(5)

Artikel 3 og 4 i afgørelse 2010/417/EF omfatter bestemmelser om afgørelser og repræsentation i forbindelse med forskellige anliggender i aftalen. I lyset af Den Europæiske Unions Domstols dom af 28. april 2015 i sag C-28/12 bør anvendelsen af disse bestemmelser ophøre. Under henvisning til traktaterne er nye bestemmelser om disse anliggender ikke nødvendige, og det er heller ikke nødvendigt med bestemmelser om medlemsstaternes oplysningsforpligtelser, såsom dem, der er fastsat i artikel 5 i afgørelse 2010/417/EF. Følgelig bør artikel 3, 4 og 5 i afgørelse 2010/417/EF ophøre med at finde anvendelse på datoen for nærværende afgørelses ikrafttræden —
(6)

I lyset af den generelt positive vurdering af Eurocontrols varetagelse af netforvalterens opgaver på en omkostningseffektiv måde i den første og anden referenceperiode af præstationsordningen, jf. artikel 8, i Kommissionens forordning (EU) nr. 390/2013 (3), samt behovet for at sikre forretningskontinuitet i udførelsen af netfunktionerne for lufttrafikstyring, opfordrede Kommissionen den 17. juli 2018 Eurocontrol til at fremsætte et forslag. Kommissionen anmodede Eurocontrol om at udtrykke villighed og evne til igen at blive udpeget som netforvalter i overensstemmelse med kriterierne i artikel 6, stk. 2, i forordning (EF) nr. 551/2004. I den forbindelse anmodede Kommissionen også Eurocontrol om at beskrive, hvordan organisationen agter at opfylde kravene i artikel 4, stk. 3, i Kommissionens gennemførelsesforordning (EU) 2019/123 (4), og at beskrive, hvordan organet efter udpegelsen agter at opfylde betingelserne i artikel 4, stk. 4, i nævnte forordning.
RÅDETS AFGØRELSE (EU) 2019/704

af 15. april 2019

om indgåelse på Unionens og dens medlemsstaters vegne af en protokol om ændring af lufttransportaftalen mellem Canada og Det Europæiske Fællesskab og dets medlemsstater for at tage hensyn til Republikken Kroatiens tiltrædelse af Den Europæiske Union

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 100, stk. 2, sammenholdt med artikel 218, stk. 6, litra a),

under henvisning til akten om Kroatiens tiltrædelse, særlig artikel 6, stk. 2, andet afsnit,

under henvisning til forslag fra Europa-Kommissionen,

under henvisning til godkendelse fra Europa-Parlamentet (1), og

ud fra følgende betragtninger:

I overensstemmelse med Rådets afgørelse (EU) 2019/703 (2) er protokollen om ændring af lufttransportaftalen mellem Canada og Det Europæiske Fællesskab og dets medlemsstater (3) for at tage hensyn til Republikken Kroatiens tiltrædelse af Den Europæiske Union (»protokollen«) blevet undertegnet med forbehold af dens indgåelse.

VEDTAGET DENNE AFGØRELSE:

Protokollen om ændring af lufttransportaftalen mellem Canada og Det Europæiske Fællesskab og dets medlemsstater for at tage hensyn til Republikken Kroatiens tiltrædelse af Den Europæiske Union godkendes herved på Unionens og dens medlemsstaters vegne.

Artikel 2

Formanden for Rådet bemyndiges til at udpege den eller de personer, der er beføjet til på vegne af Unionen og dens medlemsstater at deponere det godkendelsesinstrument, der er omhandlet i protokollens artikel 3 (4).
(2)

Forordning (EF) nr. 1223/2009 ophævede og erstattede Rådets direktiv 76/768/EØF (2). Fortegnelsen over bestanddele anvendt i kosmetiske produkter og den fælles nomenklatur for bestanddele, der nævnes i artikel 5a og artikel 7, stk. 2, i nævnte direktiv, blev oprettet ved Kommissionens afgørelse 96/335/EF (3) og ajourført i 2006 af Kommissionens afgørelse 2006/257/EF (4). Fortegnelsen og nomenklaturen er siden blevet forældet som følge af det store antal nye bestanddele, der indføres på markedet hvert år. Derudover er de krav, der fastsættes i artikel 5a i direktiv 76/768/EØF vedrørende indholdet af fortegnelsen, mere vidtgående end kravene i artikel 33 i forordning (EF) nr. 1223/2009 for så vidt angår indholdet af et glossar med fælles betegnelser for bestanddele. Derfor bør fortegnelsen over bestanddele i afgørelse 96/335/EF erstattes og tilpasses, så den dækker nye bestanddele, der indføres på markedet, og indholdet bør begrænses til kravene i artikel 33 i forordning (EF) nr. 1223/2009.
(2)

Med hensyn til vindmøllemodellen SWT-3.0.-113 traf Sverige foranstaltningen ud fra den betragtning, at maskinen ikke var i overensstemmelse med de væsentlige sikkerheds- og sundhedskrav i punkt 1.5.14 i bilag I til direktiv 2006/42/EF. I henhold til de væsentlige sikkerheds- og sundhedskrav i punkt 1.5.14 vedrørende risikoen for at blive lukket inde i en maskine skal maskinen være konstrueret, fremstillet eller udstyret med anordninger, der forhindrer, at en person kan blive lukket inde i maskinen, eller gør det muligt for personen at tilkalde hjælp, hvis han er lukket inde. I den forbindelse anførte Sverige, at røgdetektoren i vindmøllemodellen SWT-3.0-113 ikke har et advarselssignal til at advare enhver person, der måtte befinde sig i turbinen i tilfælde af brand.
(1)

Informationssystemet for det indre marked (i det følgende benævnt »IMI«), der blev oprettet ved forordning (EU) nr. 1024/2012, er en softwareapplikation, der er tilgængelig via internettet, og som er udviklet af Kommissionen i samarbejde med medlemsstaterne for at hjælpe medlemsstaterne med at overholde de krav vedrørende informationsudveksling, der er fastsat i EU-retsakter, ved at give adgang til en central kommunikationsmekanisme for at lette grænseoverskridende informationsudveksling og gensidig bistand.
(6)

Da den ændrede konvention nr. 108 vil indeholde garantier, der er baseret på de samme principper som dem, der er fastlagt i forordning (EU) 2016/679 og direktiv (EU) 2016/680, vil dens ikrafttræden bidrage til at fremme Unionens databeskyttelsesstandarder på globalt plan, fremme datastrømme mellem Unionen og tredjelande, der er parter i konvention nr. 108, sikre medlemsstaternes overholdelse af deres internationale forpligtelser efter konvention nr. 108 og gøre det muligt for Unionen at tiltræde konvention nr. 108 på et senere tidspunkt.
(9)

Hvad angår marginerne for OTC-derivataftaler, der ikke cleares af en CCP, består de retligt bindende krav i Japan af en række endelige forordninger vedtaget af JFSA, som blev offentliggjort den 31. marts 2016 og trådte i kraft den 1. september 2016. Disse forordninger omfatter Cabinet Office Ordinance on Financial Instrument Businesses nr. 52 af 6. august 2007, herunder Supplementary Provisions, Financial Services Agency Public Notices nr. 15, 16 og 17 af 31. marts 2016 og nr. 33 af 25. august 2017, de reviderede Comprehensive Guidelines for Supervision of Major Banks, etc., de reviderede Comprehensive Guidelines for Supervision of Small- and Medium-Sized and Regional Financial Institutions, de reviderede Comprehensive Guidelines for Supervision of Cooperative Banks, de reviderede Comprehensive Guidelines for Supervision of Financial Instruments Business Operators, etc., de reviderede Comprehensive Guidelines for Supervision of Insurance Companies og de reviderede Comprehensive Guidelines for Supervision with respect to Trust Companies, etc. De regler, der gælder for OTC-råvarederivater, der henhører under METI eller MAFF, afspejler den række endelige forordninger, som JFSA har vedtaget (under ét benævnt »Japans marginregler«).
(3)

Det samlede beløb for de årlige tilsynsgebyrer for 2019 bør beregnes som summen af: a) de anslåede årlige omkostninger til tilsynsopgaver i 2019, baseret på ECB's godkendte budget for 2019, under hensyntagen til udviklingen i de anslåede årlige omkostninger, som ECB forventes at afholde, og som var kendt på tidspunktet for vedtagelsen af denne afgørelse, og b) et eventuelt overskud eller underskud fra 2018.
(4)

For at sikre, at importparterne nyder godt af den beskyttelse, konventionen giver, og da alle relevante kriterier i henhold til konventionen er opfyldt, er det nødvendigt og passende at støtte henstillingen fra Kemikalieundersøgelseskomitéen, for så vidt angår opførelsen på listen i bilag III til konventionen af acetochlor, carbosulfan, chrysotilasbest, fenthion (ultra low volume (ULV)-formuleringer med mindst 640 g aktivt stof/L) hexabromcyclododecan, phorat og flydende formuleringer (emulgerbare koncentrater og opløseligt koncentrat) indeholdende mindst 276 g/L paraquatdichlorid svarende til mindst 200 g/L paraquation. Disse kemikalier er desuden allerede forbudt eller undergivet strenge restriktioner i Unionen og er derfor omfattet af eksportkrav, i henhold til forordning (EU) nr. 649/2012, der går videre end det, der kræves i konventionen
RÅDETS AFGØRELSE (EU) 2019/659

af 8. april 2019

om indgåelse på vegne af Unionen og medlemsstaterne af protokollen om ændring af aftalen om søtransport mellem Det Europæiske Fællesskab og dets medlemsstater på den ene side og regeringen for Folkerepublikken Kina på den anden side for at tage hensyn til Republikken Kroatiens tiltrædelse af Den Europæiske Union

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 100, stk. 2, sammenholdt med artikel 218, stk. 6, litra a),

under henvisning til akten om Kroatiens tiltrædelse, særlig artikel 6, stk. 2,

under henvisning til forslag fra Europa-Kommissionen,

under henvisning til godkendelse fra Europa-Parlamentet (1), og

ud fra følgende betragtninger:

(1) Aftalen om søtransport mellem Det Europæiske Fællesskab og dets medlemsstater på den ene side og regeringen for Folkerepublikken Kina på den anden side (2) (»aftalen«) trådte i kraft den 1. marts 2008.

(2) I henhold til artikel 6, stk. 2, i akten om Kroatiens tiltrædelse skal Kroatien tiltræde aftalen i form af en protokol mellem Rådet og Folkerepublikken Kina.

(3) Rådet bemyndigede den 14. september 2012 Kommissionen til at forhandle om en protokol om ændring af aftalen (»protokollen«) for at tage hensyn til Kroatiens tiltrædelse af Unionen.

(4) I henhold til afgørelse (EU) 2019/658 (3) blev protokollen undertegnet den 21. december 2018 i Bruxelles.

(5) Protokollen bør godkendes —

VEDTAGET DENNE AFGØRELSE:

Artikel 1 Protokollen om ændring af aftalen om søtransport mellem Det Europæiske Fællesskab og dets medlemsstater på den ene side og regeringen for Folkerepublikken Kina på den anden side for at tage hensyn til Republikken Kroatiens tiltrædelse af Den Europæiske Union godkendes herved på vegne af Unionen og medlemsstaterne. Teksten til protokollen er knyttet til denne afgørelse.

Artikel 2 Formanden for Rådet foranstalter på vegne af Unionen og medlemsstaterne den i protokollens artikel 3 omhandlede notifikation (4).

Artikel 3 Denne afgørelse træder i kraft på dagen for vedtagelsen.

Udfærdiget i Luxembourg, den 8. april 2019. På Rådets vegne F. MOGHERINI Formand

(1) Godkendelse af Europa-Parlamentet 21.12.2018.

(2) EUT L 46 af 21.2.2008, s. 25.

(3) Rådets afgørelse (EU) 2019/658 af 2. marts 2015 om undertegnelse på vegne af Unionen og medlemsstaterne af protokollen om ændring af aftalen om søtransport mellem Det Europæiske Fællesskab og dets medlemsstater på den ene side og regeringen for Folkerepublikken Kina på den anden side for at tage hensyn til Republikken Kroatiens tiltrædelse af Den Europæiske Union (se side 2 i denne EUT).

(4) Datoen for ikrafttrædelsen af protokollen offentliggøres i Den Europæiske Unions Tidende på foranledning af Generalsekretariatet for Rådet.
RÅDETS AFGØRELSE (EU) 2019/658

af 2. marts 2015

om undertegnelse på vegne af Unionen og medlemsstaterne af protokollen om ændring af aftalen om søtransport mellem Det Europæiske Fællesskab og dets medlemsstater på den ene side og regeringen for Folkerepublikken Kina på den anden side for at tage hensyn til Republikken Kroatiens tiltrædelse af Den Europæiske Union

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 100, stk. 2, sammenholdt med artikel 218, stk. 5,

under henvisning til akten om Kroatiens tiltrædelse, særlig artikel 6, stk. 2,

under henvisning til forslag fra Europa-Kommissionen, og

ud fra følgende betragtninger:

(1) Aftalen om søtransport mellem Det Europæiske Fællesskab og dets medlemsstater på den ene side og regeringen for Folkerepublikken Kina på den anden side (1) (»aftalen«) trådte i kraft den 1. marts 2008.

(2) I henhold til artikel 6, stk. 2, i tiltrædelsesakten for Kroatien skal Kroatien tiltræde aftalen ved en protokol mellem Rådet og Folkerepublikken Kina.

(3) Rådet bemyndigede den 14. september 2012 Kommissionen til at forhandle om en protokol om ændring af aftalen (»protokollen«) for at tage hensyn til Kroatiens tiltrædelse af Unionen.

(4) Protokollen blev paraferet den 20. juni 2014 i Bruxelles.

(5) Protokollen bør undertegnes —

VEDTAGET DENNE AFGØRELSE:

Artikel 1 Der gives herved bemyndigelse til undertegnelse på Unionens og medlemsstaternes vegne af protokollen om ændring af aftalen om søtransport mellem Det Europæiske Fællesskab og dets medlemsstater på den ene side og regeringen for Folkerepublikken Kina på den anden side for at tage hensyn til Republikken Kroatiens tiltrædelse af Den Europæiske Union med forbehold af indgåelse af protokollen (2).

Artikel 2 Formanden for Rådet bemyndiges til at udpege den eller de personer, der er beføjet til at undertegne protokollen på Unionens og medlemsstaternes vegne.

Artikel 3 Denne afgørelse træder i kraft på dagen for vedtagelsen.

Udfærdiget i Bruxelles, den 2. marts 2015. På Rådets vegne D. REIZNIECE-OZOLA Formand

(1) EUT L 46 af 21.2.2008, s. 25.

(2) Teksten til protokollen offentliggøres sammen med afgørelsen om dens indgåelse.
Artikel 5

Anmodninger om ændring af bilag 10-A eller 10-B til aftalen

2. I henhold til aftalens artikel 10.25, stk. 1 og 3, kan GB-Arbejdsgruppen ved enstemmighed beslutte at ændre bilag 10-A og 10-B for at tilføje individuelle geografiske betegnelser fra Den Europæiske Union eller Korea efter at have gennemgået den relevante procedure i aftalen. GB-Arbejdsgruppen kan også ved enstemmighed træffe beslutning om at anbefale, at en endelig afgørelse træffes i Handelsudvalget om at tilføje eller fjerne geografiske betegnelser i overensstemmelse med artikel 10.21, stk. 4, 10.24 og 10.25.
(2)

For at understøtte og styrke politisamarbejdet mellem de kompetente myndigheder i medlemsstaterne og i Danmark med henblik på forebyggelse, afsløring og efterforskning af terrorhandlinger og andre alvorlige strafbare handlinger er Unionens engagement nødvendigt med henblik på at give Danmark mulighed for at deltage i retshåndhævelsesaspekterne af Eurodac.
(5)

Som anført i betragtning 52 til forordning (EU) 2018/1726 deltager Det Forenede Kongerige i vedtagelsen af forordningen og er bundet heraf. Irland anmodede om at deltage i forordning (EU) 2018/1726 i overensstemmelse med protokol nr. 19 om Schengenreglerne som integreret i Den Europæiske Union, der er knyttet som bilag til traktaten om Den Europæiske Union (TEU) og til traktaten om Den Europæiske Unions funktionsmåde (TEUF), og meddelte, at det ønsker at acceptere forordning (EU) 2018/1726 i overensstemmelse med artikel 4 i protokol nr. 21 om Det Forenede Kongeriges og Irlands stilling for så vidt angår området med frihed, sikkerhed og retfærdighed, der er knyttet som bilag til TEU og til TEUF. Det Forenede Kongerige og Irland bør derfor give artikel 42 i forordning (EU) 2018/1726 virkning ved at deltage i denne afgørelse. Det Forenede Kongerige og Irland deltager derfor i denne afgørelse.
(3)

I henhold til Europa-Parlamentets og Rådets forordning (EU) nr. 1380/2013 (3) skal Unionen sikre, at fiskeri- og akvakulturaktiviteter er miljømæssigt bæredygtige på lang sigt og forvaltes på en måde, der er i overensstemmelse med målene om at opnå økonomiske, sociale og beskæftigelsesmæssige fordele, og som bidrager til fødevareforsyningssikkerheden. Det er ligeledes fastsat i nævnte forordning, at Unionen skal forvalte fiskeriet efter en forsigtighedstilgang og bestræbe sig på at sikre, at udnyttelsen af havets biologiske ressourcer genopretter og opretholder bestandene af befiskede arter på niveauer, der kan give det maksimale bæredygtige udbytte. Endvidere er det i nævnte forordning fastsat, at Unionen skal træffe forvaltnings- og bevarelsesforanstaltninger på grundlag af den bedste foreliggende videnskabelige rådgivning, støtte udbygningen af videnskabelig viden og rådgivning, gradvis eliminere udsmid og fremme fangstmetoder, der bidrager til et mere selektivt fiskeri, til undgåelse og størst mulig begrænsning af uønskede fangster og til fiskeri med begrænset indvirkning på det marine økosystem og fiskeressourcerne. Derudover er det i forordning (EU) nr. 1380/2013 udtrykkeligt fastsat, at Unionen skal anvende disse mål og principper i forbindelse med varetagelsen af sine eksterne fiskeriforbindelser.
(8)

For at give de berørte geografiske områder en tilstrækkelig grad af sikkerhed bør tilladelsen indrømmes for en periode på seks år. Hvis Rådet under henvisning til traktatens artikel 113 indfører et ændret generelt system for beskatning af energiprodukter, som denne tilladelse ikke vil være tilpasset til, er det for ikke at underminere den fremtidige udvikling af de gældende lovgivningsmæssige rammer imidlertid hensigtsmæssigt at fastslå, at denne afgørelse bør ophøre med at gælde på den dato, hvor reglerne for dette ændrede system træder i kraft.
Artikel 12

Gennemsigtighed

1. BNI-ekspertgruppen skal registreres i Kommissionens register over ekspertgrupper og lignende enheder (»registret over ekspertgrupper«). Betegnelserne på medlemsstaternes myndigheder og navnene på observatørerne offentliggøres i registret over ekspertgrupper.

2. Alle relevante dokumenter, herunder dagsordener, referater og deltagernes bidrag, stilles til rådighed efter møderne via et link fra registret over ekspertgrupper til et særligt websted. Adgangen til de særlige websteder må ikke være betinget af brugerregistrering eller underlagt andre begrænsninger. Dagsordenen offentliggøres i god tid før mødet efterfulgt af rettidig offentliggørelse af referater. Der må kun være mulighed for at undlade offentliggørelse i tilfælde, hvor det skønnes, at et dokuments udbredelse ville være til skade for beskyttelsen af en offentlig eller privat interesse, jf. artikel 4 i Europa-Parlamentets og Rådets forordning (EF) nr. 1049/2001 (9).